
TCB risibiendo un tremendo `face-lift` 


Tourism Corporation Bonaire, TCB , ta risibiendo un tremendo `face-lift`. Esnan ku ta frekuente den a área aki diariamente 
por a tuma not di trabounan di fèrf ku ta tumando lugá. Por nota ku e bes aki TCB a skohe, te asina leu ku por tuma nota, 
pa e kolonan shinishi, hel i blou. Por bisa ku tur dia e trabounan ta avansando i ku pronto TCb ta estrená su `kara` nobo. 

KRALENDIJK – Dia 
31 di ougùstùs dòkter Es- 
ther Bernabela ta bai ku 
penshun. Resientemente el 
a pasa su klínika pa dòk- 
ter Loes Lont. Te ku 31 di 
ougùstùs, dòkter Bernabela 
ta 1 dia pa siman na ofi sina i 
disponibel pa un sita duran- 
te su ora di konsulta. Dok- 
ter Adrienn Vegh ta keda, 
tambe despues di promé di 
sèptèmber, na e ofi sina i ta 
disponibel pa un sita duran- 
te su ora di konsulta. 
Djárason 31 di ougùstùs, 
di 4’or pa mitar di shete di 
atardi, por tuma despedida 
di dòkter Bernabela i sera 
konosí ku dòkter Lont i 
dòkter Vegh, pafó di e klíni- 
ka. Mester tene kuenta ku e 
medidanan di Covid, di tur 
manera no ta duna man i 


lamentablemente 
mester 
tene un meter i mei di dis- 
tansia. 
Amor i plaser 
Dòkter Bernabela du- 


rante e añanan ku e tabata 
dòkter di kas na Boneiru, e 
traha ku hopi amor i plaser. 
E ta gradisí pa e konfi ansa 
ku a pone den dje i ta deseá 
su pashèntnan tur kos bon 
ku nan salú i bida personal. 
Ku 
konfi ansa 
dòkter 
Bernabela ta pasa su klíni- 
ka pa dòkter Lont i ta deseá 
dòkter Lont i dòkter Vegh 
tur klase di éksito. 


Dòkter Lont 
Pa hopi tempu kaba 
dòkter Lont ta konosí komo 
dòkter di kas na Boneiru. El 
a kuminsá komo dòkter di 
kas na Nort di Saliña i tin 
awor tambe un ofi sina nobo 
na Kaya Nikita 1. 
Dòkter Lont ta papia pa- 
piamentu, spañó, hulandes 
i ingles. Ademas di su ofi - 
sina, dòkter Lont ta aktivo 
riba tereno sosial ku entre 
otro Fundashon Krusada. 
Dòkter Lont ta laga sa ku 
e ta hopi kontentu pa kon- 
tinuá ku e klínika di dòkter 
Bernabela. E ta haña impor- 
tante pa krea un relashon 
personal ku su pashèntnan 
i huntu ku e asistentenan di 
dòkter i enfermeranan, e ke 
traha na un bon kalidat di 
kuido. 


Dòkter Vegh 
Dòkter 
Vegh 
tambe, 
bon konosí pa pashèntnan 
di dòkter Benabela, pa un 
tempu kaba ta traha na An- 
triol i ta sigui traha na e ofi - 
sina. Dòkter Vegh ta papia 
hulandes hopi bon, ingles, 
aleman i húngaro i ta si- 
ñando papiamentu i spañó. 
Mientrastantu el a krea 
kaba un relashon personal 
ku mayoria di pashènt di 
Klínika di Dòkter Antriol i 
ta sinti su mes konektá ku 
e bario. E ta biba pa vári- 
os aña kaba na Boneiru, ta 
sinti su mes kompletamente 
na kas aki i tin plan pa keda 
biba na Boneiru. 


Entrante promé di sèptèmber 
Dòkter Bernabela ta 
baha ku penshun 


Pa info i komunikado den Extra/BONERIANO, 


USA MAIL: 


extrabon@gmail.com 

Hòmbu.... Dianan ta pasa rápi- 
do. Kasi por bisa ku asina ku dia 
habri, dia a kaba. Den tempu di 
medida relashoná ku Covid-19 
tempu tabata pasa pokopoko. 
Kasi tabata manera tempu a 
para ketu. Pero awor ku prákti- 
kamente no tin medida mas, ta 
kantidat di aktividat ta tumando 
lugá. Mi ta ripará esaki tantu 
den FuHiKuBo komo BONERI- 
ANO, anke mi no ta embolbí 
asina mas ku korant. Mi ta skirbi 
sí, pero no masha notisia mas. 


*** 
E último dianan aki mi ta basta 
embolbí ku FuHiKuBo. E ko- 
mishon permanente di Tweede 
Kamer embolbí ku pasado di 
sklabitut tabata na Boneiru. 
Kasi henter wikènt nos a aten- 
dé ku nan. Djabièrnè den dia mi 
tabata den konvoi ku personal 
di Kolegio Kristu Bon Wardadó, 
bishitando sitionan ku tin di aber 
ku sklabitut. Algun di e dosen- 
tenan aki a mustra hopi interes 
pa hiba e materia di sklabitut 
skol. Esaki a duna mi satisfak- 
shon. Spera ku nan lo keda ku e 
interes aki i tuma akshon. 


*** 
Ayera topa ku Jan de Vries di 
Fundashon Cocari II. Kada si- 
erto tempu ami ku Emma Pratt, 
lider di proyekto di FuHiKuBo, 
ta reuní ku Janchi. Manera Jan- 
chi ta bisa kada bes: “Om bij te 
praten.” Cocari II ta moviendo 
pisá ku restorashon di edifisio- 
nan ku balor históriko-kultural. 
Evert Piar ta presidente di Co- 
cari II. FuHiKuBo tin un akuerdo 
di koperashon ku nan. 


*** 
Ta basta kos nos ta hasiendo. 
Tur siman djárason reuní den 
kuadro di un dokumental grandi 
riba kua nos ta trahando. Ronald 
Muyden, alias RAM, ta enkargá 
ku esaki. Mi ta den banda. Mas 
despues lo mi duna mas infor- 
mashon tokante e proyekto aki, 
ku ta bai bira e proyekto di do- 
kumental di video di mas grandi 
ku nos ta bai realisá te ku awor. 
Otro aña nos ta present’é. 


*** 
Mas aleu nos ta trahando ku 
Terramar pa krea un eksposi- 
shon históriko-kultural ku ta 
mas representativo pa Boneiru 
ku esun ku nan tin aworakí, ku 
ta mas orientá riba Karibe. Re- 
uní un bes pa siman. 


*** 
Pues boso por ripará ku mi di- 
anan ta birando largu. Te ora ku 
e aktividatnan aki ta ‘leuk’ i salú 
ta pèrmití mi ta sigui dal bai. 
Baidewei: Boluntario! 
*** 


KRALENDIJK – Ko- 
mishon Fiho R&O di Kon- 
seho Insular awe tardi ta bai 
trata e ordenansa insular 
nobo di transporte públiko. 
E ordenansa aktual no ta 
kumpli ku e deseo di prák- 
tika aktual. E ordenansa 
nobo ta fiha e merkado pa 
transporte di taksi, outobùs, 
transporte di tour i trans- 
porte eskolar, pa mantené 
esaki na un manera seif 
i amikal pa usuarionan i 
hasié rendabel pa esnan ku 
ta karga pèrmit. 
Den e ordenansa nobo 
tin kuadronan hurídiko pa 
kua den futuro por ofresé 
transporte públiko na Bo- 
neiru riba un eskala mas 
amplio. 
Banda di esei, ta evitá 
mas tantu posibel ku inisi- 
ativanan privá, komunitario 
i sosial, tin di aber ku mu- 


chu gastu atministrativo. 
Na mes momentu e or- 
denansa nobo lo sirbi komo 
instrumento pa supervishon 
i aktua riba e stipulashon- 
nan den e ordenansa. 


Seguridat i kalidat 
Reglanan di transporte 
di persona ta nesesario pa e 
siguridat i kalidat di trans- 
porte di persona. 
Banda di esei, e reglanan 
mester tin un bon sinkro- 
nisashon di e ofresementu 
di transporte di persona 
riba e demanda. 
E ordenansanan insular 
aktual riba tereno di trans- 
porte di persona, respe- 
ktivamente di aña 1961 i 
1962, no ta konektá mas ku 
e deseo di maneho i e prák- 
tika aktual. 
P’esei 
un 
ordenansa 
nobo di deseabel. 


Derecho di pèrmit 
E ordenansa nobo ta 
prohibí pa sin pèrmit di 
Kolegio Ehekutivo ofresé 
transporte públiko, trans- 
porte eskolar, transporte di 
taksi òf tour. Ta otorgá un 
pèrmit pa sinku aña i no por 
traspasá e pèrmit na otro. 
Un pèrmit ta kontené en 
todo kaso e informashon- 
nan di e tenedó di pèrmit, 
nòmber di e shofùr prinsi- 
pal i eventual shofùr ousi- 
liar. Tambe e informashon- 
nan di e vehíkulo pa kua e 
transporte ta tuma lugá. 


Petishon di pèrmit 
Kolegio Ehekutivo den- 
tro di seis siman ta disidí 
riba un petishon pa un pèr- 
mit. Ta otorgá un pèrmit na 
esun ku a pidi e pèrmit sí na 
momentu di e petishon e ta 
bibá na Boneiru. Tambe sí e 


ta den poder di un reibeweis 
bálido, a alkansá e edat di 
25 aña i no mas bieu ku 70 
aña, tin sufisiente abilidat 
pa tende i mira. 
E persona ku hasi pe- 
tishon di e pèrmit mester 
ta konfiabel i profeshonal- 
mente kompetente. Sí akaso 
esun ku a hasi petishon pa e 
pèrmit ta un persona natu- 
ral, e entrada di transporte 
di persona, ku eksepshon di 
transporte di tour, ta medio 
prinsipal di eksistensia. 
Por rechasá un petishon 
di pèrmit sí akaso Kolegio 
Ehekutivo a yega sierto 
plafòn pa e kantidat di pèr- 
mit otorgá. 
Tambe di esun ku a hasi 
e petishon entre otro no a 
duna e informashonnan de- 
seá kompleto i sí dentro di e 
periodo di dos aña a hala e 
pèrmit aden. 


KRALENDIJK – Gobièr- 
nu di Reino mester oumentá 
e kapasidat pa detektá la- 
bamentu di plaka na Karibe 
Hulandes. Esaki Financial 
Action Task Force (FATF), a 
publiká den su rapòrt tokan- 
te Hulandes. Ta pa promé 


biá ku e organisashon den 
su rapòrt tokante Hulanda, 
ta dediká atenshon spesífiko 
tambe na e munisipionan ka- 
ribense. 
Ounke ku e ekspertesio 
di detektá na islanan BES 
riba tereno di investigashon 


Ordenansa aktual no ta kumpli ku deseo di práktika aktual 
TRANSPORTE PÚBLIKO RIBA 
ESKALA MAS AMPLIO 


Atendé labamentu di plaka 
mester ta mas intensivo 


finansiero e último añanan 
a mehorá, e kantidat di in- 
vestigashon di labamentu 
di plaka ta keda hopi abou. 
FATF ta konsehá outoridat- 
nan hulandes pa adaptá e 
regulashon BES pa atendé 
ku algun falta tékniko. Tam- 


be ta di importansia ku e in- 
stansianan di detekshon di 
islanan BES, den konekshon 
riba e rísikonan, ta duna 
preferensia na e investi- 
gashon pa i kontinuashon di 
labamentu di plaka i hasi e 
investigashon riba nan mes. 


KRALENDIJK-- 
Den 
fin di siman aki Selibon ta 
tene un akshon di limpiesa. 
E fin di siman aki ta toka 
turno na barionan Playa i 
Belnem. 


Selibon ku akshon 
di limpiesa 


Riba 27 i 28 di ougùstùs, 
abitantenan di e barionan 
aki por deshasí di tur tipo di 
sushi ku nan tin, ku eksep- 
shon di aparatonan elek- 
tróniko. Pa esakinan mes- 


ter mèldu Selibon apart pa 
rekohé esaki. 
Bario di Playa por de- 
positá sushi di kas i kurá na 
Kaya Italia i Kaya Jean B 
Vitte. 


Na Belnem por depositá 
sushi na Kaya Solo i Punt 
Vierkant. Na tur e stilonan 
aki Selibon ta sòru di tin 
bakinan disponibel pa tira 
sushi. 

KRALENDIJK 
– 
Pashèntnan di kanser tin un 
chèns mas grandi riba so- 
brebibensia di e malesa ku 
dies aña pasá. Sí e pashènt- 
nan entre 2001 i 2011 ku a 
haña kanser, 42 porshento a 
fayesé dentro sinku aña. E 
porsentahe akí ta danki pa 
mihó tratamentu i e diagnó- 
sis a baha te 34 porshento, e 
sentro integral di kanser di 
Hulanda, IKNL, a anunsiá 
djaluna. 
E chènsnan di sobre- 
bibensia ta varia fuerte pa 
sorto di kanser, a sali na kla 
for di e investigashon. Pa 
kanser na pechu, kanser na 
prostat, kanser di kueru i al- 
gun otro forma di kanser na 


Ekspertonan ta spera ku e oumento ta kontinuá 
Chèns pa mas sobrebibensia di 
kanser ta oumentá 


KRALENDIJK -- Bo- 
neiru ta un dushi lugá pa 
biba. Ku nos bandera nos ta 
proklamá tur lokual ku nos 
ta orguyuso di dje. E dushi 
bientu ku ta supla den bo 
kara, e naturalesa impre- 
shonante ku su bunita palu i 
bestianan, e dushi laman ku 
nos ta landa i sambuyá aden, 
e kumindanan krioyo ku nos 
tur ta gusta saboriá, e músika 
ku ta pone bo riba pia i ku 
ta yena’bo ku legria. Pero 
mui espesial e hendenan ku 


ta biba riba dje. Boneiru ta 
úniko. 
Riba 27 di ougùstùs lo 
bai tin otro edishon di ‘Nos 
Zjilea’ na Mangazina di Rei. 
E tema di e luna aki ta: ‘Ban- 
dera di Boneiru; e orguyo di 
nos isla’. Chalton Thomas lo 
duna un splikashon tokante 
di e nifi kashon di nos bandera 
i dikon nos por ta orguyuso 
di ta boneriano. Bou di guía 
di Hopman Greavy e grupo 
di scouting, St. Michael, lo 
duna un demonstrashon kon 


ta dobla e bandera i kon mes- 
ter duna rèspèt i honor na e 
bandera di Boneiru. 
Lendon Leito lo bini ku 
un kues kultural pa esnan 
ku ke tèst nan konosementu 
riba e área aki. Bin hari i 
lora abou un ratu ku Suran- 
do “Suki” Mercera i Marco 
“Dudui” Marchena. Di mes 
Marshe Krioyo no por keda 
afo ku su produktonan fresku 
i lokal manera ku bo a kus- 
tumbra kuné. Lo bai tin entre 
otro djus natural, tenan natu- 


ral pero tambe kos dushi, 
arte lokal i hopi mas. Tambe 
lo tin diferente empresario 
ku lo bai konta di e produkto 
ku nan ta presentá na “Nos 
Zjilea”. Kushina ta habri for 
di 10’or di mainta pa keinta 
e stoma ku un dushi sòpi. 
E biá aki ta bai tin un stènt 
nobo ku diferente sòpi kri- 
oyo. Pa mèrdia bo por haña 
diferente plato krioyo, grel i 
un stènt nobo spesialisá den 
platonan ku piská. 
Tur esaki den un dushi 


ambiente ameno ku pre- 
sentashonnan “LIVE” di e 
hóbennan di FMK i Ritmiko 
Timon Krioyo. 
Ban brasa, selebrá i kom- 
partí nos dushi kultura na 
‘Nos Zjilea’, é evento kul- 
tural di Boneiru djasabra 
awor 27 di ougùstùs di 10 ‘or 
di mainta te ku 3‘or di atardi 
na Mangazina di Rei. 
Pa un programa mas de- 
tayá por bishitá e Facebook 
Fanpage di Mangazina di 
Rei. 


Atenshon pa bandera di Boneiru na 
‘Mi Zjilea’ 


klir, ta konta un chèns rela- 
tivamente grandi di sobre- 
bibensia. Pa esaki ta konta 
ku por lo ménos 75 porsh- 
ento di pashènt despues di 
sinku aña ainda ta na bida. 
Pashèntnan ku kanser 
na tripa, blas, nir, kabes, 
garganta i matris, tin mé- 
nos chèns di sobrebiben- 
sia despues di sinku aña. 
E gruponan ku chèns mas 
abou di sobrebibensia, tin 
kanser na pulmon, stoma, 
korokoro i pánkreas i leu- 
kemia agudo. E pashèntnan 
despues di sinku aña tin un 
chèns di sobrebibensia di 
ménos ku 30 porshento. 
A registrá e adelanto 
di mas grandi na kanser 


den sanger i klir linfátiko, 
manera leukemia. Tambe 
serka kanser na prostat, nir, 
pánkreas, tripa, garganta, 
igra i pulmon, e chèns di 
sobrebibensia a oumentá 
signifi kativo. 
Serka un kantidat di sor- 
to di kanser ku un diagnósis 
malu, kasimente no a regi- 
strá adelanto. 
E último 30 aña e chèns 
di sobrebibensia serka kan- 
ser na blas, despues di sinku 
aña kasimente no a kambia, 
54 porshento. 
Serka kanser na stoma 
tambe e chèns di sobre- 
bibensia despues di sinku 
aña kasimente a oumentá, 
22 porshento. 


Ménos diagnósis 
Mas aleu IKNL ta infor- 
má ku komo konsekuensia 
di e pandemia di Corona 
na 2020, a deskubrí ménos 
kanser ku un chèns grandi 
di sobrebibensia. 
Esaki ta debí na entre 
otro a para investigashon- 
nan di poblashon pa kanser 
na pechu i tripa temporal- 
mente. Tambe ménos hende 
a bai dòkter di kas e aña ei, 
dor di kua a detektá mé- 
nos diagnósis di kanser na 
prostat. 


E konsekuensia tabata 
ku e chèns di sobrebibensia 
na 2020 tabata 81 porshen- 
to mas abou ku na 2019 ku 
tabata 82 porshento. 
E kantidat di hende ku 
a muri na 2020 na Hulanda 
dor di kanser, tabata kasi- 
mente igual ku e kantidat 
na 2019, 45.840 kontra 
45.878. E sifranan ta bini 
for di e banko di data es- 
tatal, ku ta tene IKNL in- 
formá. Den e sifranan a 
tene kuenta ku fayesimentu 
dor di otro orígennan. 


KRALENDIJK—Ayera 
mèrdia polis a risibí notifi - 
kashon ku lo mester tabatin 
un persona morto den un 
kas na Amboina. 


A haña persona 
morto den kas 


Na yegada di e patruya, 
a bin konstatá enbèrdat ku 
tabatin un persona ku no 
tabata duna señal di bida 
mas. Investigashon na e si- 


tio a duna di konosé ku lo 
mester ta trata di un dama 
i ku lo muri un morto natu- 
ral, pues ku no ta trata aki 
di un krímen. 

KRALENDIJK--Kon- 
trario na e akusashonnan 
infundá di e komisariado 
di Kriabon, e direktiva ak- 
tual a drenta i traha duru 
trahando un plan di trabou 
anual pa Kriabon. Tambe a 
kuminsá e proseso pa yega 
na kuminda di bestia rápido 
i kaba ku skarsedat di ku- 
minda di bestia den Kria- 
bon. A kuminsa na drecha 
e atministrashon fi nansiero, 
drecha struktura operasho- 
nal i atende asuntuanan di 
e personal. Asina un karta 
fi rma pa presidente di Kri- 
abon Reginald `Yonchi` 
Dortalina ta bisa. 
E presidente ta duna di 
konosé den e karta ku a tra- 
ha plan di mas aña i un pre- 
supuesto pa esaki por keda 
ehekutá. A ehekutá desi- 
shon di Reunion General di 
2017 i 2018 pa konstruí un 
edifi sio nobo usando loke 
a sobra di e reserva di mas 
di 200 mil. A reorganisá e 
mangasina di Kriabon re- 
alokándo e kònteinernan 
na otro sitio kreando asina 


mas espasio pa warda ku- 
minda di bestia. 
Entretantu a kuminsá 
hasi estudio intenso pa 
yega na kompra di kumin- 
da na bulto pa por yega na 
kuminda di bestia na preis 
pagabel pa kunukeronan. 


Deskabeyá 
Loke e hunta di komi- 
sario a hasi ta un akshon 
deskabeyá, emoshoná i no 
profeshonal kual a hinka 
Kriabon den problema hopi 
serio. No a tene kuenta ku 
prosesonan ku tabata an- 
dando. Por ehèmpel, tin 
palabrashon di kompra di 
kuminda di bestia for di 
Santo Domingo ku presi- 
dente komisario a para. 
Esaki ta un palabrashon ku 
Kriabon tin di kual mester 
pagá pa por kumpli ku e 
palabrashon anke Kriabon 
no tuma esaki. Tin algun 
kònteiner di legume, yerba 
i hoi ku ta stanká na Merka 
kual ta kosta Kriabon kada 
dia pa nan por mantenénan. 
Tin konstrukshon di e edifi - 


sio nobo ku ya a drenta fase 
di ehekushon i ku mester 
kaba di paga. Proseso pa 
reorganisá atministrashon 
fi nansiero di Kriabon ku ta- 
bata andando a keda wantá. 
Preparashon pa kaba kom- 
pilá sifranan di 2021 no a 
sigui mas. 
Reunion 
ku 
LVV 
i 
gobièrnu a para pa falta 
di klaridat den Kriabon. 
Direktiva kier a sinta ku 
gobièrnu na mesa pa yega 
na formanan di koperashon 
pa ku kunukeronan. 
Dentro di poko no por 
laga kabritunan kana rònt 
mas. Tur kabritu mester 
ta será. Pregunta ta, ken 
ta yuda e kunukero ku ku- 
minda pa su bestianan? 
Gobièrnu mester tin un ròl 
den esaki i ta p’esei mes- 
ter a bai mesa ku gobièrnu 
pero a posponé e reunion. 
Dortalina ta sigui splika 
den su karta ku asina por 
sigui menshoná proseso- 
nan ku a para pa motibu di 
kabesura i wega di poder 
di e komisariadonan Silié 


i Janga. Despues ku nan a 
falsifi ká fi rma di e komi- 
sariado Ro Coffi e, nan dos 
a keda mantené e wega di 
mustra poder aki perhudi- 
kando kunukeronan. Por 
último e ta duna di konosé 
ku dentro di poko lo bai tin 
un reunion general den kual 
miembronan tin e oportuni- 
dat di tuma desishon den e 
kaso aki. E direktiva aktual 


no ta sigui traha den e situ- 
ashon di tenshon i falta di 
atenshon pa kunukeronan 
aki. Miembronan lo disidí 
si e direktiva aki ta sigui òf 
ta entrega su retiro. 
“Nos kier yuda nos ku- 
nukeronan, pero mester tin 
seriedat i kolaborashon pa 
nos por logra e metanan ku 
nos a pone nos dilanti,” e 
karta ta fi nalisá bisando. 


DIOS TA SKUCHA I 
KONTESTÁ ORASHON 
“Pesei Mi ta bisa boso, tur loke boso pidi ora boso ta 
hasi orashon, kere ku boso ta risibié, i e lo bira di boso.” 
Marko 11:24(BS) 


Kaminda tin un deseo i boluntat, tin un solushon. Mi yu a 
bisa ku e no ta alkansá pa hasi su deboshon parti mainta, 
ta hopi difísil p’e. Ma, e mes a pensa ki otro posibilidat lo 
tin ku tòg e por tin un tempu ketu ku Dios mainta. El a bini 
ku e briante idea di deboshon oudibel. Asina e por skucha 
deboshon koriendo outo. Tremendo desishon pasobra 
Dios ta mira nos interes i nos motivashon i ta habri porta 
di oportunidat. 
E Palabra di Dios mester okupá nos mente, i si por, na 
promé lugá tur dia pa nos haña Su guia. Esaki por ta algu 
pa abo? Pens’é i hasi orashon i laga Dios dirigí i guia bo. 
(Importante: Ta kouteloso ku teknologia, semper investigá 
profundo pa wak si loke bo ta bai usa ta doktrina sano) 
I ami; Dios a kontestá i konfi rmá mi pa sigui hasi orashon 
ku fe i E mes ta kontestá segun Su plan. 
Esaki di bèrdat mester ta un enkurashamentu enorme pa 
nos sigui hasi orashon i roga Dios pa nos yunan, pasobra 
E ta stima nos yunan i ke bon pa nan. Tambe E ta skucha 
nos orashonnan i tin un propósito spesial pa kada yu. 
Hasi orashon ku speransa di risibí kontesta! 


Gilda Beukenboom-Sintjago 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Aktualidat: 
Rudy Jacobs 
13.00 Aki Boneiru: 
Moru Bon Dia Telecuracao na Boneiru 
14.00 Herensia: 
Andres Emanuel Nicolaas 
15.00 BAPA: 
Melvin Meyers 


16.00 Herensia: 
Julian Theodor (Dochi) Martina 4 
17.00 Aki Boneiru: 
Investigashon arkeoló giko amerindio 
Amboina 
18.00 Herensia: 
Sherman Gibbs 
19.00 BAPA: 
Coast Guard 


20.00 Herensia: 
Julian Abraham 
21.00 Aki Boneiru: 
Monalissa Domacassé 
22.00 Herensia: 
Marjolein Urbanita (Lijntje) Wilson-Finies 
23.00 BAPA: 
Junior Tecla 


Programanan di Bonaire.tv 
TELBO kanal 70 
Flamingo TV kanal 23 


Direktiva aktual di Kriabon 
a drenta i traha duru 

Fugitivo un biá mas 
No solamente for di prison di 
Boneiru Wim Cicilia a logra hui. 
Na dos okashon, sintando 
su kastigu den prison di Koraal 
Specht na Kòrsou, el a logra hui. 
Un di e huidanan aki, esun mas 
relevante, a sosodé na luna di 
yüli 1989. E traslado di Wim na 
1985 pa Kòrsou, despues ku el 
a keda kondená pa asesinato 
kruel di Laura Kerrigan Wirs, 
no tabata nada straño. Den e 
tempu ei e kas di detenshon di 
Boneiru no tabata ekipá pa ako- 
modá personanan ku kastigu 
largu di prison. E mester a sin- 
ta 20 aña di prison pa e krímen 
aki. Wim anteriormente, añanan 
setenta, debí na su huidanan na 
Boneiru, a yega di sinta kaba 
den e prison di Koraal Specht. 
Pues e tabata konosí kaba 
ku e situashon na e prison aki. 


E huida mas ekspektakular 
tabata na yüli 1989, tempu ku e 
tabatin 4 aña di su kondena di 
20 aña sintá kaba. 
Esaki a sosodé riba un djasa- 
bra anochi, Wim a logra hui, na 
promé bista, di un manera inek- 
splikabel. Despues a resultá ku 
el a zag tralinan di su sèl. 


Detenshon 
Libertat di Wim no a dura 
masha. Djaluna siguiente outo- 
ridatnan a deten’é den mondi 
banda di e saliñanan di salu den 
besindario di e ‘landfi ll’ di Koraal 
Specht. Su detenshon a sosodé 
mitar di diesdos di djaluna mèr- 
dia. Promé ku esei a señal’é 
den área di Rooi Santu, pero el 


a logra kore bai promé ku polis 
a yega. Na momentu ku Wim, 
alias Fugitive, a ripará ku polis a 
rondon’é, el a trata na kore bai. 
Pero e no a logra yega leu. 
E no tabatin sapatu i su kur- 
pa tabata yen di rasku. Na pro- 
mé instante e tabatin un kamisa 
blanku bistí, pero a kita esaki 
ora ku el a mira e agentenan 
polisial. 
E detenshon di Wim a so- 
sodé relativamente fásil ora ku 
a señal’é den mondi di Koraal 
Specht. Despues di su deten- 
shon a trasladá e fugitivo pa 
warda di reshèrshi na Punda. 
Despues di algun dia a hib’é 
bèk prison di Koraal Specht. 
E tres polisnan ku a logra de- 


tené Wim tabata Lodrigo, Ber- 
nadina i Nicolaas. Mientrastan- 
tu na Boneiru e huida di Wim a 
krea hopi pániko i temor. 
Parse ku algun tempu promé 
el a skirbi un karta pa su kompa- 
ñera, indikando ku si e sali e lo 
mat’é. Polis na Boneiru, mesun 
momentu ku e notisia di e huida 
di Wim a bira konosí, a sòru pa 
su famia kompletu a haña pro- 
tekshon nesesario. 
A hiba nan e kombento di 
Sùrnan di Roosendaal na Pla- 
ya. Nan a keda einan te ora ku 
a deten’é. Amigoe a skirbi: “De 
politie houdt er rekening mee, 
dat de man probeert naar zijn 
geboorte-eiland Bonaire terug 
te keren. Volgens een lokaal 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 
7 


Karikatura ku Amigoe a publiká relashoná ku e huida di Wim. 


Wim a keda detené banda di 
e saliñanan pegá ku Koraal 
Specht. 

ochtendblad, heeft Cicilia ge- 
zworen dat hij zijn ex-vrouw 
en haar minnaar, een expolitie- 
man, om het leven zal brengen. 
Deze mensen, en de laatste 
minnares van Ceeilia, hebben 
nu politiebewaking. Ze zijn allen 
op Bonaire woonachtig.” 


Konsekuensia 
Minister Ivo Knoppel, en- 
kargá e tempu ei ku hustisia, 
a tuma e huida di Wim hopi 


na serio. Den un deklarashon 
na prensa el a bisa ku retiru lo 
bai kai den seno di personal di 
prison. E tabata referí na e war- 
dadónan di presu ku tabata re- 
sponsabel pa su huida. 
Knoppel: “E huida di Wim for 
di prison di Koraal Specht no 
mester a sosodé. For di awor 
kaba ta notabel ku tantu e ko- 
mandante di warda komo ward- 
adónan di presu di warda e ano- 
chi ei a demonstrá imprudensia 


Ni prison di Koraal Specht tabata sigur pa Wim, alias The Fugitive. 


Wim a zag tralinan di sèl na prison di Koraal Specht pa por a hui. 


A duna famia di Wim refugio den e konbento di Sùrnan di Roo- 
sendaal despues di su huida. 


grave. Medidanan disiplinario ta 
na nan lugá.” 
Tabatin indikashon ku tabatin 
pago di wardadónan di presu 
pa evitá ku nan ta stroba Wim 
den su huida. Dos dia promé 
ku Wim, un otro detenido a hui 
for di Koraal Specht, esta Da- 
niel Henderson, será pa falsifi- 
kashon di firma. 
Pues djárason Henderson i 
djasabra Wim, ku e tempu ei ta- 
batin 44 aña di edat. 


Direktor interino di prison, 
Richardson, a desmentí rumor 
i spekulashonnan di soborno, 
esta pago di wardadónan di 
presu. Richardson a splika ku 
Wim promé a zag tralinan di 
su sèl, pa despues via dak di 
e kompleho di prison, yega na 
muraya di seis meter haltu di e 
prison. 
Ku un kabuya ku e mes a tra- 
ha, ku e tabatin huntu kuné, el a 
baha for di e muraya. 

Den su resien ensíklika, “E 
lus di fe”, Papa Francisco ta 
splika ku fe ta konektá esen- 
sialmente ku bèrdat. Tin bia 
ta parse ku fe ta algu ku úni- 
kamente tin di aber ku senti- 
mentu, sin importá si e ta fundá 
riba algu real, di tal manera ku 
no ta straño skucha: “ impor- 
tante ta pa kere den algu”. 
Pero kiko ta sosodé si e 
“algu” aki ta engaño ? Lo ta 
korekto kere den algu ku no 
ta e realidat? Hende ta yamá 
pa perfekshoná su mes ku e 
bèrdat i si tin engaño den in- 
teligensia lo ta manera ta trata 
di malesa mental. 


Lo tin ku mira si realmente 
tin persona ku no ta import’é 
kere den engaño. Mi no 
konosé hende ku ta keda 
kontentu ora nan gañ’é i no ta 
bis’é e bèrdat. Fe ta duna e 
bèrdat aki na e konosemen- 
tu. 


Nan ta konta ku Aristóte- 
les nunka a gaña. Na un okas- 
hon un disipel a puntr’é dikon 
e no ta gaña. E filósofo a 
kontest’é: “Mentira únika- 
mente ta sirbi pa no kerebu 
ora bo papia bèrdat”. 


Ta bèrdat, loke mentira ta 
hasi ta kita balor di nos pala- 
bra. Tras di un mentira por tin 
vários rason. Si deskubrí su 
motibu, por bai den apelas- 
hon. E pensadó Alfonso Agu- 
iló ta proponé vários rason, pa 
evitá nan den nos i den otro- 
nan, espesialmente den e 
yunan. 


Un kousa di mentira ta 
miedu pa kastigu. Mester 
analisá kon nos ta reakshoná, 
pues nos lo por ta provoka- 
ndo tal miedu ku ta preferá di 


gaña nos. 


Otronan ta gaña pa kobar- 
dia, pa no konfrontá respons- 
abilidat di akshon propio. 
Mester siña di ta fuerte i duna 
kontesta di akshon maske ta 
den kosnan chikí. 


Tambe nan ta gaña pa no 
rekonosé e fayo personal. 
Humildat ta hasi falta, i ta p’esei 
no tin ku konsentí èksküs i 
hustifikashon. 


Tin hende ta gaña dor di 
presumí, nan ta konta historia 
asombroso i tribí.... Mester 
por sa kon desenmaskará e 
banidat aki di ke ta sentro di 
atenshon di tur hende i keda 
semper bon. 


I ora ku nan gaña, pa 
skonde esaki, ta bolbe gaña. 
Bèrgwensa di konfesá e 
promé fayo ta laga nan ko- 
meté hopi otro. Un mentira 
semper mester di apoyo di 
mas mentira pa mantené su 
mes riba pia. 


Dilanti un persona ku tin bi- 
sio di gaña, i si esaki ta ekse- 
sivamente riguroso, e perso- 
na ta sinti su mes inkliná pa 


E Lektor òf Proklamador 
di e Palabra no tin únika- 
mente un funshon den Igle- 
sia; nos no ta bisa un simpel 
predikador òf lektor i nada 
mas, komo kisas hopi ta 
mir’é i ta komprend’é. 
Proklamá Palabra di Dios ta 
un Dignidat, e ta un Mishon 
Divino, i kualke persona ku 
simplemente ta lesa bon no 
por ehersé e dignidat akí, si 
promé e no a penetrá den 
kontenido di e Palabra akí, 
si e no ta biba e Mensahe di 
e Palabra akí. 


Ora un lektor ta proklamá, e 
ta ehersiendo un Ministerio 
asina importante, manera 
esun di e Saserdote i e 
diákono. E Saserdote no por 
kome e Pan di Eukaristia, si 
promé e no a kome e Pan di 
e Palabra di Dios, pasobra e 
tin komo tarea transmití e 
mandatonan di Dios na e 
pueblo. 


E Lektor òf Ministro di e 
Palabra, ku su presensia i ku 
su bos, mester respetá digni- 
dat di su ministerio. Tin kon- 
septonan mashá práktiko ku 
ta yuda nos komprendé 
dignidat di e ministerio di 
Proklamashon di e Palabra. 


I esaki ta algu mashá impor- 
tante, pasobra kisas sin 
pens’é, ti be nos por minimisá 
òf disminuí dignidat di e Pala- 
bra di Dios den hopi forma, tin 
be ku nos forma di bisti, tin be 
ku nos komportamentu, tin be 
ku e vokabulario, i otro benan 
ku formanan i aktitutnan ku ta 
lanta sierto pregunta serka es- 
nan ku ta opservá nos. 


Den kualkier ministerio ku sea, 
i laga nos bisa ku espesial- 
mente pa e Mesa di Palabra, 
nos mester usa un vestuario ku 
eksteriormente ta prepará nos 
pa e ministerio akí. 


E altar ta algu ku por konsid- 
erá komo un esenario kamin- 
da tin bela, paña ets. Tin tam- 
be un personahe ku ta e Min- 
istro, e Saserdote, ku tambe i 
segun e tempu litúrgiko ku Ig- 
lesia ta bibando, ta bisti di un 
koló òf di otro. Tin tambe sir- 
bidónan di misa, Ministronan 
Spesial di Eukaristia, i tur es- 
aki ta bai kreando un ambiente. 


E Lektor ta parti di e konhunto 
integrá aki, pa kua semper e 
mester presentá su mes ku 
dignidat. 
Semper nos mester kòrda 


E aña aki e tema ta trata 
Kristu ta Sana. Durante di e kon- 
ferensia diferente oradornan ta 
trata e tópiko: “Kristu ta Sana”. 


Durante di e konferensha ta 
trata e tema, pa medio di char- 
la, testimonio i tambe momentu 
sosial. 
Couples for Christ ta un or- 
ganisashon ku ta kere firme ku 
un bon relashon familiar ku Kris- 
tu komo sentro di bida, ta e base 
pa un mihó Kòrsou. 


Ministerio Couples for Christ a organisá 
su konferensia anual 2022 


Dikon nos ta gaña 


reforsá kada mentira ku otro 
nobo i lo ta kada bia pió. Por 
ehèmpel, si miedu di un yu pa 
reakshon di su mayornan dilanti 
di su puntonan di kolegio ta 
grandi, e lo ke keda ku e rapòrt 
inventando kualke èksküs i e lo 
gaña respekto fechanan di ek- 
samen o lo no bisa e bèrdat to- 
kante loke e ta hasi, ku ken e ta 
bai o na unda. 


Importante ta pa krea un kli- 
ma di konfiansa ku ta hasi mas 
fásil papia ku simplesa, sin hasi 
un drama di loke no ta, ni iritá 
bo mes. Trata di logra ku e otro 
hende ta sinti su mes sigur di ta 
komprendé i stimá. 


Ta un señal robes ku un 
hende ta kompañá su deklaras- 
honnan ku huramentu òf prome- 
sa, pues ora bira kustumber pa 
rekoré na esaki komo garantia 
di loke ta papia, por ta pasobra 
e bèrdat ta bria pa su ousensia. 
Pero no ta nesesario. Laga nos 
rekordá e palabranan di Nos 
Señor Hesukristu den e Evan- 
gelio: “Ma ami ta bisa boso: No 
hura mes pa ningun motibu; ni 
pa shelu, pasobra shelu ta trono 
di Dios; ni pa tera, pasobra tera 
ta banki di pone pia di Dios… 
Laga bo si ta si i bo nò ta nò.. 


Tur loke bo pone aserka ta 
bini di e malbado (Mt 5, 34- 
37). 
Pader José Martínez 


E Lektor òf Proklamador 
di e Palabra 


Sigui lesa pag.15 

KRALENDIJK – E si- 
man aki a entregá sèrtifi - 
kado na un grupo di stu- 
diante di kuarta. Francis 
Domacassé tin algun tempu 
kaba ta dunando nan lès 
den tokamentu di kuarta. 
Interesante ta ku Esther 


Domacassé-Frans, mama di 
Francis, ta e kursista di mas 
edat. 
Segun Francis Doma- 
cassé, el a kuminsá ta duna 
lès na mucha na Hòfi Kul- 
tural. Despues a resultá 
ku tin interes serka adulto 


Sèrtiﬁ kado pa studiantenan 
di kuarta 


tambe i el a kuminsá ku 
un grupo, algun di e alum- 
nonan ya riba 70 aña. Entre 
otro su mama. 
Tin di e alumnonan aki 
ku nunka anterior a tene un 
kuarta den nan man, pero 
tòg a logra siña i téknika 


básiko pa toka e instrumènt 
aki, prosedente di Venezu- 
ela. Nan a siña asina bon te 
asta ku nan por a tene un 
konsierto espontáneo dja- 
mars na entrega di sèrtifi - 
kado. 
Loke 
tantu 
Francis 


Domacassé komo e alum- 
nonan ta lamentá ku futuro 
di e lèsnan aki ta insigur, 
debí na falta di sufi siente 
supsidio di parti Entidat 
Públiko Boneiru na Plata- 
forma Kultural, ku ta or- 
ganisá e aktividat aki. 

Mas potrèt muchanan riba nan prome 

dia di skol aña eskolar 2022-2023 

KRALENDIJK -- Fun- 
dashon Históriko Kultural 
(FuHiKuBo) a organisá un 
ekskurshon djadumingu pa 
diferente sitio ku tin di aber 
ku pasado di sklabitut na 
Boneiru pa un delegashon 
di miembronan di Tweede 
Kamer, formando parti di 
e komishon permanente di 
pasado di sklabitut. Bòi i 
Emma Pratt di FuHiKuBo 
a guia e ekskurshon aki. 


Hòspital di katibu 
Riba e ruta a pasa a lo 
largu di e edifisio di SKAL, 
ku tabata hòspital di katibu. 
A splika ku segun e buki 
‘Isla di Papa Cornes’, skir- 
bí pa Hein Nooyen, promé 
tabatin hòspitalnan chikitu 


(‘slavenlazaret’) na tantu 
Rincon komo Antriol. 
Despues di un lantamen- 
tu di katibu ya for di tempu 
di West-Indische Compag- 
nie (meimei di siglo 18) 
pa motibu di falta di bon 
kuido médiko, a kuminsá 
ku hòspitalnan chikitu, ku 
hopi mas despues (despues 
di 1816) a resultá den e edi- 
fisio di piedra aki na Playa 
Pabou. 


Sentro históriko 
Sentro 
históriko 
di 
Kralendijk a haña hopi a- 
tenshon. Ei a baha for di bùs 
pa mira diferente edifisio 
trahá pa katibunan di rei, 
manera e edifisio di kolegio 
ehekutivo, Kèrki protestant 


i skol públiko. Fort Oranje 
tambe di mes, komo e edifi- 
sio di piedra mas grandi di 
Boneiru trahá pa katibunan 
di West Indische Compag- 
nie, tambe a haña atenshon. 
E parlamentarionan por 
a sera konosí ku e katibu 
muhé Aldersina Janga, ku 
gobièrnu a bende pa 200 
florin, pa usa e montante 
aki pa kuminsá konstruí un 
‘landschool’ pa nort di Kèr- 
ki. Riba muraya di e kurá di 
Cuba Compagnie, por lesa 
e historia di Aldersina. 


Saliña 
Seguidamente a bishitá 
Saliña, sitio di trabou di 
spesialmente e katibunan 
di rei, despues ku gobièrnu 
despues di 1816 a kuminsá 
konsentrá mas riba produk- 
shon di salu. E kasnan di 
katibu aki, kombiná ku e 
historia rònt di nan, a im- 
preshoná i konmové e par- 
lamentarionan mas. 
Tera Kòrá, un bario 
fundá pa medio di un dis- 
posishon 
gubernamental 
pa laga katibunan spesia- 
lisá den trabou di salu biba, 
tambe a haña atenshon du- 
rante e ruta. For di e bario 
nobo aki, fundá na 1850 
komo ‘Mundo Nobo’, nan 
por a kana yega e saliñanan 
mas lihé. 


Otro barionan 
Tambe e barionan Ni- 
kiboko i Antriol, na unda 


hende libernan ku mester a 
sali for di Rincon, a bai biba 
den tempu di komandùr Jan 
Scotborgh Claaszoon, kon- 
sekuensia di e lantamentu 
di katibu di 1834 bou di 
guia di e katibu Martis di 
Katalina Janga. Entre Niki- 
boko i Antriol a pasa banda 
di e mangazina di rei di 
Amboina. Na Antriol a pasa 
den Kaya Dr. José Gregorio 
Hernandez, ku ta e área na 
unda hopi di e famianan 
liber (‘vrijlieden’) a bai 
biba. Te ainda por topa ku 
famianan Wanga, Janga i 
Goeloe den e region ei. 
A pasa mas aleu den 
Antriol Pabou na e Gruta 


di Lourdes, na memoria 
di Cornelis Marten (Papa 
Cornes), ku tabatin un misa 
einan. Den e misa aki e ta- 
bata duna tambe lès na yu- 
nan di katibu. Bùs a pasa 
den Nort di Saliña, un bario 
na unda algun famia indjan 
tabata biba. Ámtenarnan a 
kasa ku muhénan indjan i a 
forma un pueblo mesklá di 
oropeo-indjan, ku famnan 
manera Thielman, Thodé, 
Evertsz, Muller, Semeleer. 
Na Rincon a bishitá 
Mangazina di Rei, despues 
kome na Posada, pa final- 
mente hasi un rekorido den 
Rincon, kaminda katibunan 
di rei tabata biba. 


Relashoná ku pasado di sklabitut 
Parlamentarionan hulandes a 
bishitá sitionan históriko 

Tonchi, ba mira nan ta fèrf na 
TCB ei? Nan a disidí di kambia 

Awèl si, mala lenganan di ku ta 
sèn di entri tèks nan a uza. 


KRALENDIJK – Multi- 
Mart gustosamente ta hasi 
algu bon i prinsipalmente ta 
sali dilanti pa hende i bestia 
riba e isla. Pa sostené e lo- 
teria di Fundashon Kunuku 
Kavelvers (FKK), Multi- 
Mart a hasi donashon di me- 
kser i toster Phillips. 
FKK ta un fundashon ku 
ta dependé kompletamente 


di donashonnan fi nansiero 
i ayudo di naturalesa, pa 
kubri su gastunan. Ku e ou- 
mento di bestia na Boneiru, 
esaki nunka ta sufi siente i 
tòg FKK ku yudansa di hopi 
boluntario, e último añanan 
por a realisá hopi mas. Kon- 
strukshon di akomodashon 
di bestia nobo, ta hopi 
nesesario i tambe pa e ou- 


mento di kachó i pushi ban- 
doná, maltratá i deskuidá. 
Pa sigui ku e bunita trabou, 
dia 8 di òktober FKK ta or- 
ganisá un dia habrí pa ha- 
bitantenan di Boneiru por 
haña bista di e trabounan di 
e fundashon. Pues, marka e 
fecha akí i bishitá FKK du- 
rante e dia habrí pa sostené 
metanan fantástiko. 


MultiMart ta kontribuí 
ku FKK 

ST. MAARTEN -- Marlin 
Yard Foundation ta bringan- 
do pa siguridat di kuminda 
na St. Maarten i p’esei ta 
trahando pa konstruí un eko- 
nomia agrikultura nobo pa e 
isla, sosteniendo kunukero- 
nan lokal. 
E meta ta pa traha huntu 
den krea siguridat di kumin- 
da. Tin ya hopi aktividat di 
agrikultura ta tumando lugá 
i awor Marlin Yard Founda- 
tion ta bai introdusí Commu- 
nity Gardening and Commu- 
nity Supported Agriculture 
(CSA) na St. Maarten. Es- 
aki ta tambe un oportunidat 


ekselente pa yuda kunuke- 
ronan i Marlin Yard Foun- 
dation tur manera posibel, 
sea ta aporte boluntario, par- 
tisipashon, donashon, hür 
tereno pa un bon kousa ku lo 
guia nan pa yega na nan pro- 
pio kuminda, partisipando òf 
kumpra akshon den CSA pa 
bon kousa. 
Tambe por djòin e Eco 
Shares Program ku defi niti- 
vamente lo yuda aktividat- 
nan di agrikultura kana mas 
lihé. Pa mas informashon 
tokante aktividatnan den de- 
saroyo, bishitá: https://www. 
marlinyard.org/community/ 


Ekonomia nobo di 
agrikultura 


STATIA – “Ta pa mi un 
gran plaser pa yama tantu 
dosente komo studiante bon 
biní na e aña akadémiko 
nobo den un ambiente ku 
ta serka di normal ku a ku- 
minsá na 2020. Mi ta bisa 
mas serka normal posibel, 
pasobra 
e 
memorianan 
di Covid-19 i su impakto 
riba edukashon, ainda ta 
fresku.” Esaki komisario 
di gobièrnu di St. Eusta- 
tius, Claudia Toet, ta trese 
dilanti den su mensahe na 
inisio di aña eskolar nobo 
na e isla. 
Toet ta indiká tantu 
dosente komo studiante 


Mensahe di komisario di gobièrnu Claudia Toet 
Impakto di Covid ainda ta fresku den edukashon 


ST. MAARTEN – Po- 
lis ta rekordá públiko ku ta 
esensial pa hasi un investi- 
gashon na e base promé ku 
kumpra un vehíkulo segun- 
do mano. 
E rekordatorio aki ta 
pa informá públiko kon pa 


evitá kumpra di posibel ve- 
híkulo hòrtá. 
A bende hopi vehíkulo 
hòrtá bou di preis kompará 
ku e balor aktual. 
Algun kumpradó no tin 
e idea ku e vehíkulonan aki 
ta hòrtá te na momentu ku 


polis hasi investigashon. 
Polis ta spera ku e noti- 
fi kashon akí lo yuda tambe 
protehá e kumpradó inosen- 
te kende ta intentá kumpra 
un vehíkulo sin sa ku e ta 
hòrtá i tin hopi chèns di 
pèrdè su derecho riba e ve- 
híkulo i haña su plaka bèk. 
Pa evitá ku ta bini den 
kontakto ku polis òf e 
sistema hudisial, e kum- 
pradó mester averiguá tur 
detaye di e vehíkulo i esun 
ku ta bendé promé, ku sí ta 
trata di un vehíkulo ku no 
ta hòrtá. 


Kon pa evitá kumpra vehíkulo hòrtá 


mester a operá den kondis- 
honnan kaminda nan a haña 
nan mes fòrsá pa adaptá na 
eduká i siña on-line. Te asta 
momentu ku a regresá den 
siña en persona, tabatin 
hopi limitashon kaminda 
dosentenan a haña nan mes 
konfrontá ku kambionan pa 
siña e muchanan. Apesar di 
esei, e dosentenan a mane- 
há eksitosamente. 
Nunka nos por gradisí 
sufi siente e dosentenan pa 
nan sakrifi sio ku nan a hasi. 
Nunka nos por ta asina or- 
guyoso di e studiantenan 
pa siña bou di e sirkunstan- 
sianan mas difísil, kaminda 


nan desaroyo emoshonal, 
síkiko, sosial i spiritual, ta- 
bata asina tantu bou di pre- 
shon. 
Toet: “Nos ta kuminsá e 
aña akadémiko aki virtual- 
mente liber di e opstákulo- 
nan akí, ku un fokùs limpi 
riba e retonan i oportuni- 
datnan ku tin pa dilanti. 
E dosentenan a pasa e 
último siman preparando 
pa un inisio di aña suave, pa 
kua mester duna nan reko- 
nosementu pa nan esfuerso, 
pasobra loke nan ta hasi pa 
e studiantenan ketu bai ta 
den nan fakansi. Mi ta sig- 
urá boso awe ku no tin nada 


ménos ku e rutina di e pre- 
parashonnan akí, pa esnan 
ku ta plania pa prepará pa 
e futuro di nos isla. Pa ken 
ku nos ta, nos no por rea- 
lisá nos potensial kompleto 
sin edukashon. Kon nos isla 
por progresá si no tin edu- 
kashon.” 
Momentu ku un aña es- 
kolar nobo kuminsá, nos 
ta spera ku e muchanan ta 
eksitá pa ta bèk na skol, òf 
den e kaso di studiantenan 
nobo, pa eksperensiá algu 
diferente, Fakansi tabata 
un bon tempu pa konektá 
ku famia, estrechá lasonan 
di amistat ku ya ta eksistí 
i di amistat nobo. Pero 
awor ku e studiantenan ta- 
batin tempu pa sosegá i e 
dosentenan momentu pa re- 
kargá, e aña akadémiko aki 
ta trese kuné speransanan 
nobo i mente positivo. Nos 
ta spera ku kada studiante 
lo gara e oportunidat pa un 
kapítulo mas kla den nan 


bida eskolar, un kapítulo di 
siña kompleto, Toet ta trese 
dilanti. 
Toet: “Nos ta kuminsá e 
aña nobo aki tambe ku de- 
saroyo positivo pa loke ta 
trata e esfuerso di kolabo- 
rashon entre Seventh Day 
Adventist School i skol 
sekundario GVP. 
Rekonosiendo ku algun 
studiante mester di kuido 
spesial, òf sierto mayor ku 
pa nan yu keda den un am- 
biente di skol chikitu, SDA 
School, trahando di aserka 
ku GVP School.” 


STATIA -- E aña aki 
hende muhé entre edat di 
50 pa 60 aña na St. Eusta- 
tius, por partisipá den e 
eksámen di poblashon pa 
kanser na boka di matris. 
Den e promé rònt, 49 hende 
muhé a partisipá. 
E di dos ròndu di eksá- 
men ta tuma lugá di 29 di 
ougùstùs pa 2 di sèptèm- 
ber. E ta e promé di tres 
programa di eksámen ku 
ta ehekutá na St. Eustatius 
i Public Health Prevention 
Clinic, ta kondusí esaki den 
kolaborashon ku Sint Eu- 
statius Health Care Foun- 


dation. 
Kanser na boka di matris 
ta e di kuater kanser mas 
komun bou di hende muhé 
na nivel mundial. Danki 
na e programa di eksámen 
pa detektá e vírus di pa- 
piloma humano, HPV, por 
detektá fase prekanseroso 
den un etapa mas prematu- 
ro, hasiendo e malesa asina 
akí mas tratabel. Dòkter 
Courtar, 
ginekólogo, 
ta 
ekspresá: “E idea di tèst pa 
kanser por duna bo miedu. 
Pero ta importante pa sa 
ku den un poblashon nor- 
mal un resultado iregular di 


Di dos rònt eksámen kanser 
na boka di matris 
PAP ta tuma un averahe di 
10 pa 15 aña pa desaroyá su 
mes den un kanser na boka 
di matris. Esei ta nifi ká ku 
dor di tèst awor i detektá un 
apnormalidat awor den un 
etapa tempran, mi por salba 
un bida.” 
Danki na bon kope- 
rashon entre RIVM, Public 
Health Prevention Clinic i 
Sint Eustatius Health Care 
Foundation, awor ta eheku- 
tá e eksámen pa kanser na 
boka di matris struktural- 
mente. Esaki ta kontribuí 
na benefi sio di salú pa e ha- 
bitantenan di St. Eustatius. 

WILLEMSTAD- Djalu- 
na 29 di ougùstùs próksimo 
EU-Desk Curaçao huntu 
ku DutchCulture i Creative 
Europe Desk NL ta orga- 
nisá un workshop grátis pa 
tur persona i organisashon 
lokal interesá pa haña mas 
informashon tokante posi- 
bilidat di sosten i fondonan 
di union oropeo disponi- 
bel pa nos sektor kultural 
i kreativo. E workshop ta 
tuma lugá di 4’or pa 5:30’or 
di atardi, ariba na Plasa 
Rondó, Punda. Durante e 
workshop akí, lo tin en- 
tre otro un seshon tokante 
kiko e programa di Creative 


Europe ta enserá i tokante 
sosten di DutchCulture na 
persona i instansianan riba 
tereno di kultura. Prins 
Bernhard Cultuurfonds pa 
Karibe tambe lo tene un 
seshon durante e work- 
shop tokante nan áreanan 
di trabou, posibilidatnan di 
finansiamentu i tambe to- 
kante nan ròl komo punto 
di konekshon pa e fondonan 
kultural di Hulanda. Despu- 
es di e workshop, ta sigui 
oportunidat pa esnan pre- 
sente konektá i kombersá. 
DutchCulture ta un organ- 
isashon enfoká riba konose- 
mentu i ‘netwerk’ riba tere- 


no di kolaborashon kultural 
internashonal den Reino. E 
organisashon akí, ta proveé 
informashon, 
konseho 
i 
training pa tantu persona 
komo organisashonnan den 
e sektor kultural i kreativo 
pero tambe gobièrnunan i 
personanan den puestonan 
diplomátiko ku tin am- 
bishonnan 
internashonal. 
Tambe, DutchCulture ta 
konektá 
profeshonalnan 
kreativo, organisashonnan 
i gobièrnunan di Reino den 
kuadro di kolaborashon in- 
ternashonal. Creative Eu- 
rope Desk NL, ta kai bou 
di Dutch Culture. Creative 


Europe Desk NL ta e punto 
di informashon i konseho 
den Reino pa e programa 
di sosten di 7 aña pa sektor 
kultural, kreativo i oudiovi- 
sual, Creative Europe. 
Creative Europe Desk 
NL ta konsehá e sektor kul- 
tural, kreativo i oudiovisual 
kiko ta tur e posibilidatnan 
ku e programa Creative Eu- 
rope ta ofresé pa nan por 
yega na fondonan Oropeo, 
pero tambe nan ta ofresé 
yudansa pa skirbi un pe- 
tishon pa un di e fondonan 
disponibel. Dianan 29 te 
ku 31 di ougùstùs prók- 
simo, dos representante di 
Creative Europe Desk NL, 
sr. Jelle Burggraaff i sr. Al- 
bert Meijer, lo ta di bishita 
na Kòrsou i e Workshop ku 
lo tuma lugá djaluna 29 di 
ougùstùs tambe ta forma 
parti di e bishita akí. 
Mas aleu, durante di e 


bishita di e representantenan 
di Dutch Culture i Cre- 
ative Europe Desk NL, EU 
DESK Curaçao i Ministe- 
rio di Desaroyo Ekonómiko 
(MEO) a hasi posibel pa e 
representantenan akí por 
hiba kombersashon tambe 
ku tantu representantenan 
komo esnan responsabel pa 
traha maneho riba tereno 
kultural i kreativo aki na 
Kòrsou i asina deliberá mas 
aleu tokante koperashonnan 
kultural internashonal i po- 
sibilidatnan di finansiamen- 
tu for di Union Oropeo. 
Tur persona i orga- 
nisashon interesá pa parti- 
sipá na e workshop djaluna 
29 di ougùstùs awor, mester 
registrá via di e página di 
Facebook di EUDESK CU- 
RACAO òf tuma kontakto 
ku MEO via eudeskcura- 
cao@gobiernu.cw òf via tel. 
462-1444. 


WILLEMSTAD--Dja- 
mars 23 di ougùstùs, e tim di 
reshèrshi di Montaña enkargá 
ku investigashon di kiebro 
den kas a hasi detenshon di 


e hòmber sospechoso, S.L. 
nasé na Kòrsou di 37 aña di 
edat. Detenshon a tuma lugá 
den área di Otrobanda i ta re- 
lashoná ku kiebro den un kas 


WILLEMSTAD-- For di 
sèptèmber 2010 Konseho di 
Minister di Reino Ulandes 
a nombra Su Ekse-lensia, 
sr. Eugene Holiday, komo e 
promé Gobernador di País 
Sint Maarten. E aña aki lo ta 
e último aña di S.E. sr. Hol- 
iday den funshon di Gober- 
nador di Sint Maarten. Na 
momentu ku e término di 
un Gobernador pasa tin un 
tradishon ku nan sa hasi un 


bishita na e islanan herma- 
na pa asina tuma despedida 
di algun instansia i órgano 
di estado. Ta den e kuadro 
aki su ekselensia Goberna- 
dor sr. Holiday a realisá un 
bishita na Parlamento riba 
djamars 23 di ougùstùs. 
S.E. sr. Holiday a ser ri- 
sibí pa Presidente di Parla- 
mento, sra. Charetti Ame- 
rica- Francisca i e Grefir di 
Parlamento sr. mr. Silvin 


Cijntje. 
Den e enkuentro ameno 
e Gobernador saliente di 
Sint Maarten a elaborá riba 
diferente tópiko di interes 
komun ku e Presidente di 
Parlamento. 
Na final dje enkuentro 
Presidente di Parlamento 
a duna Gobernador di Sint 
Maarten un opsekio na 
nòmber di pueblo di Kòr- 
sou. 


na Kaya Roma. A presentá e 
sospechoso dilanti di un fis- 
kal ouksiliar ku a ordená su 
enkarselamentu pendiente di 
mas investigashon. 


Detenshon relashoná ku kiebro den kas 


Gobernador di Sint Maarten a bishitá Parlamento 
Esaki den kuadro di su gira di despedida 


Workshop grátis riba fondonan 
oropeo pa sektor di kultura 

ORANJESTAD – Awe 
mainta Aruba ta mira un 
dia grandioso unda cifra ta 
mustra cu a ricibi mas di 
10.000 turista crucero ariba 
nos dushi isla. E turista nan 
aki tabata procedente di 
diferente crusero, entre otro 
Allure of the Seas di Royal 
Caribbean Cruises y tambe 


Aruba ta ricibi awe mas di 10.000 turista crucero 
Turismo crucero tambe ta recuperando 


Carnival Cruise Lines. 
Ta importante pa en- 
fatisa cu e turista crucero ta 
hunga un rol importante den 
e recuperacion y progreso 
di Aruba su economia, y 
pesey Gobierno di Aruba 
ta traha continuamente pa 
sigui desaroya e mercado 
aki. Minister di Turismo 


y Salud Publico Sr. Dan- 
gui Oduber ta satisfecho di 
mira tur e actividad nan den 
centro caminda hopi turista 
a yega nos isla. 
E turista nan aki ta cru- 
cial pa nos economia, cre- 
ando hopi trabou pa nos 
taxista, 
tour 
operators, 
restaurantnan y tiendanan. 


Aruba ta recuperando y 
progresando, y e manda- 
tario tin tur confianza cu 
nos ta den bon direccion. 
No obstante cu e “low sea- 
son” pa turismo crucero, 
nos por mira hopi actividad 
pa nos turismo crucero cu 
un cantidad substancial di 
turistanan. E proyeccionan 
pa e temporada halto di 


turismo crucero ta mustra 
hopi prometedor y ta indica 
cu lo por recupera 70% di 
nos turismo crusero den 
comparacion cu aña 2019. 
Turismo ta keda un driver 
importante di nos recupera- 
cion economico y Minister 
di Turismo y Salud Publico 
lo keda traha duro pa forti- 
fica esaki. 


ORANJESTAD -- Dia- 
mars 23 di augustus, Con- 
seho di Minister a ricibi 
bishita 
di 
Comandante 
nobo di Marinierskazerne, 
Luitenant-kolonel der mari- 
niers T.A.H. Van Wijk. Du- 
rante e reunion a delibera 
riba e diferente tema di co- 
laboracion entre Gobierno 
di Aruba y Marinierska- 
zerne y riba e posicion stra- 
tegico di Marinierskazerne 
na Aruba y con Marinier- 
skazerne por yuda den au- 
menta siguridad. 
Marinierskazerne ta per- 
cura tambe pa traha riba e 
ser humano mas hopi cu 
por como tambe den e area 
di naturalesa y e aspecto di 
conservacion di naturalesa. 
A toca e tema di e activi- 
dadnan publico den Mari- 
nierskazerne pa asina pue- 
blo por cera conoci miho cu 


Commandant Van Wijk a reuni 
cu Conseho di Minister 


loke Marinierskazerne ta 
haci pa y den nos comuni- 
dad. E posicion di Arumil- 
lers tambe a haya atencion 
den reunion cu Comandan- 
te van Wijk. 
Un tema hopi interesante 
y cu Prome Minister Evelyn 
Wever-Croes a expresa di 
ta uno hopi importante pe, 
ta e tema di e programa So- 
ciaal Vormings Traject SVT 
cu ta un programa di forma- 
cion social specialmente di 
e trayecto pa hende muhe. 
“Mi ta felicita Comman- 
dant van Wijk hopi exito cu 
su funcion nobo. Y ta desee 
exito den e trayecto nobo 
aki den su carera na Aruba. 
Mi ta sigur cu e tempo- 
rada nos dilanti tambe, e 
cooperacion ta bay ta hopi 
estrecho”, Prome Mini- 
ster Evelyn Wever-Croes a 
duna di conoce. 

ORANJESTAD -- Reci- 
entemente a tuma luga den 
Cas di Cultura e presenta- 
cion “Dance 2 Hapinness”. 
Esaki ta den cuadro di e 
culminacion di e projecto 
intercambio cultural hube- 
nil entre Aruba y Belgica. 
E lidernan di ambos scol 
di baile Samanta Westera- 
Juppa di Aruba y Mari- 
jke Dierick di Belgica a 
uni den e proyecto aki na 
bienestar di nan alumno 
pa asina motiva e hoben- 
nan pa practica nan pasion 
cual ta baile. E prome parti 
di e projecto alumnonan 
di Scol di Movimiento di 
Aruba a biaha pa Belgica y 
den e segundo parti alum- 
nonan di You Can Dance di 
Belgica a biaha pa Aruba, 
caminda 
a 
intercambia 
y siña di e bailenan cul- 
tural di ambos pais, como 
tambe historia, inovacion, 
sostenibilidad, idioma y 
crecemento personal. Am- 
bos parti e projecto tabata 
consisti di tayernan riba 


Bunita intercambio cultural hubenil 
entre scolnan di baile 


baile, actividadnan y un 
presentacion na final di 
cada projecto. 
E show na Belgica a 
tuma luga dia 2 di augustus 
y e presentacion na Aruba 
a tuma luga dia 11 di au- 
gustus ultimo. Minister di 
Cultura Xiomara Maduro 
tabata presente na Cas di 
Cultura y den su discurso 
a yama bon bini na Aruba 
tur esnan di You Can Dance 
studio y a gradici Erasmus 
+ y Jint pa sostene y apoya 
e intercambio cultural en- 
tre e hobennan di Club di 
Movimiento Aruba Dance 
School y Dansstudio You 
Can Dance di Belgica. 
E hobennan di Belgica 
y Aruba a comparti cu otro 
nan pasion pa baile, cera 
conoci cu historia y cu- 
stumber di cada Pais y cera 
un bunita amistad cu otro, 
cual amistad lo por ta pa 
bida largo. E alumnonan a 
amplia nan conocemento y 
a gana hopi experencia. 
Minister di Cultura a 


gradici scol di baile You 
Can Dance di Belgica pa 
nan hospitalidad pa nos 
alumnonan di Aruba y di 
otro banda tin e confiansa 
cu e alumnonan di scol di 
baile You Can Dance di 
Belgica a sinti nan mes aki 
na cas y cu e experencianan 
biba na Aruba lo ta inol- 
vidabel. 


Un danki special tambe 
na e docentenan y e manda- 
tario ta spera cu den futuro 
lo por sigui organisa projec- 
tonan asina di intercambio 
cultural cual ta oportunidad 
pa nos hobennan por siña 
conoce mas di culturanan 
di otro paisnan. 
Despues di e discurso di 
minister Maduro, e publico 


na Cas di Cultura y esnan 
na Belgica via medionan 
social por a experencia un 
anochi magico caminda 
alumnonan di ambos scol 
di baile a duna un excelente 
presentacion. Masha pabi- 
en y masha danki na tur dos 
scol pa e bunita iniciativa 
aki pa trece nos hobennan 
hunto. 

KRALENDIJK – Na 
edat di 7 aña un skout ku 
tabata pertenesé na Ajax 
ku tabata ku fakansi a mira 
Wendelson Anthony. Esaki 
a sosodé riba e vèlt di ATC 
na Tera Kòrá. Ei nan e skout 
a kuminsá ku trámitenan 
nesesario pa e por a bai 
forma parti di Ajax. Pero 
lamentablemente e papel- 
nan kue tabatin mester pa 
por forma parti di Ajax, no 
tabata na òrdu. Despues di 
esaki Anthony a bai biba 
Aruba i a forma parti di 
ekipo Estrellas. Na Aruba 
PSV a mira su potensial i a 
fi rm’é mesora. Pero aki nan 
atrobe su papelnan no ta- 
bata na òrdu. PSV ku a kere 
den dje i a mira su potensi- 
alnan, a lucha te fi nal pa por 
regla su papelnan, pero nan 
no a logra esaki. Despues 
di PSV, AC Utrecht a mira 
e potensialnan di Anthony 
i a ofres’é un kontrakt di 
2 aña ku un kondishon ku 
dentro di e 2 añanan aki su 
papelnan mester ta reglá, 
pero lamentablemente e no 
a logra esaki. Despues di 
AC Utrecht, Anthony a bai 


forma parti di selekshon di 
Hulanda, kaminda el a hun- 
ga algun wega, pero despu- 
es atrobe a yega e momentu 
kaminda su papelnan a 
bolbe hunga un ròl ku e no 
por a keda den e selekshon 
di Hulanda. Despues di ta 
den selekshon di Hulanda, 
Anhtony a haña oportuni- 
dat ku e ekipo di FC Dor- 
drecht i atrobe su papelnan 
a hunga un ròl ku e por a 
keda forma parti di e ekipo. 
Na grandi Anthony a haña 
oportunidat pa forma parti 
di un ekipo di Merka, kual 
ta Dutch Lions FC, pero 
debí na motibunan personal 
e no por a bai biba Merka. 
Despues di 24 aña, Antho- 
ny a regresá su dushi isla 


di Boneiru bèk i ta forma 
parti di e ekipo ATC. E tim 
kaminda tur kos a kuminsá. 
Aktualmente tin ekipo di 
Aruba ku a aserk’é, pero su 
deseo ta pa sera su karera 
di futbòl na su isla kaminda 
el a kuminsá.Anthony su 
tin un deseo grandi di por 
mira hóbennan Boneriano 
yega leu i bira un futbolista 
profeshonal. Nos tin hopi 
talento aki, pero mester 
yega un momentu kaminda 
nos komo Boneriano mes- 
ter kere mas den nos i nos 
potensialnan ku nos tin. 
Anthony: “Ku mi historia 
ku mi a trese dilanti, mi ke 
motivá tur hóben ku tin un 
soño i tin un talento pa bai 
pe. Tur kos pa posibel.” 


KRALENDIJK--Pre- 
parashonnan 
ta 
tumando 
lugá pa 55 edishon di Regata 
Internashonal di nos isla ku 
ta tuma lugá e promé siman 
di òktober 2022. Aquaspeed 
Bonaire Windsurfers ta en- 
kargá ku e regata 55 ku ta 
kuminsá dia 1 di òktober 
2022 ku ta e luna di Regatta 


di nos isla. 
E aña aki e regatta ta di 
1 di òktober pa 8 di òktober 
2022. E siman aki, djaweps 
awó lo tin un konferensia 
di prensa 3'or atardi na El 
Mundo 
Restaurant 
Kaya 
Grandi sentro di siudat, unda 
lo duna tur informashon to- 
kante e regata 2022. Prepara- 


shonnan ta kanando bon ku 
hopi trabou di preprashon pa 
ku Regata 55. Por spera ku e 
regata internashonal di e aña 
aki lo por bira algu grandi 
i sigur unu super eksitoso. 
Luna di òktober na Boneiru 
ta luna di Regata Internasho- 
nal di nos isla. 
Esaki pa 55 aña kaba 


t’asina 
tresiendo 
partisi- 
pantenan for di tur parti di 
mundu pa kompetí den re- 
gata internashonal di nos 
isla. Informashonna ku nos 
tin ta ku tantu e regata riba 
awa komo tambe e otro par- 
tinan di tera ta kanando bon. 
Regata riba awa manera ya 
ta konosí manera nos a trese 


tambe ta publisidat na dife- 
rente okashon, esaki ta den 
man di Aquaspeed Bonaire 
Windsurfers ku konosé e tra- 
bou aki den nan plant’i man. 
Despues di e konferensia di 
prensa djaweps awó nos lo 
bini ku mas informashon di 
nos Regatta 55. 
Keda pendiente pues.. 
Trayektorio di Wendelson 
Anthony den futbòl 


Regata 55 di 1 pa 8 òktober 2022 

KRALENDIJK--Wolf 
Pack Foundation ta kere 
den desaroyo di nos futuro- 
nan den e deporte di beisbòl 
pa mucha, nan ta kere den 
kontinuidat di beisbòl, se- 
gun sr. Kumar Piar di e fun- 
dashon aki i tambe Pony 
League, a bisa den entre- 
vista ku nos tabatin kuné e 
siman aki. Nan ta kere ku e 
muchanan tin ku hunga mas 
tantu wega posibel pa lanta 
nos kalidat di beisbòl riba e 
isla aki, promé ku nos papia 
di kompetí den eksterior. 
Esei ta nan mishon, e 
meta. Esei nan ta bezig ta 
kumpliendo kuné, bayendo 
nan di tres kampionato, di 
tres biá pa e aña aki ku nan 
ta duna e oportunidat pa e 
muchanan por hunga beis- 
bòl i kompetí pa elevá nan 
nivel di beisbòl. Den e kam- 
pionato ku ta bai kuminsá e 
siman aki tin timnan di U6 
ku tin 4 tim. Di kua 2 tim 
di Wolfpack, 1 tim di stars 
i akinan ta duna un kom- 


plimènt na Jonathan Marti- 
jn ku a tuma e inisiativa pa 
lanta un tim di U6 mas, ku 
tambe ta den e kampionato. 
E ta dunando un man 
pa fortalesé e fundeshi pa 
kontinuidat di beisbòl di 
nos isla. Den U8 tin 2 tim 
di WolfPack, di kua 2 di 
Playa, Wolf Pack Rincon 
tin unu i Stars tambe tin 
un tim. Akinan Pito ku ta 
kolega di Jonathan Martijn 
tambe a bini ku un tin U8 
aserka, hasiendo esaki 5 
tim di U8. 
Ku esaki ya kaba bo ta 
mira ku e kresementu tei, 
e interes den e muchanan 
tambe ta kresiendo, ke men 
ku e beisbòl ta lantando bèk 
den komunidat Boneriano. 
Aworaki ku 4 tim di U6 i 5 
tim di U8 ku sigur sigur por 
ta kontentu kuné pasobra bo 
ta trese kompetensia i esaki 
ta elevando e muchanan, 
pues beisbòl ta kresiendo 
bèk na Boneiru. E katego- 
ria di 10U tin 3 tim ku ta 


Stars 1, Wolf Pack Playa 
1 tim i Wolf Pack Rincon 
tambe ku 1 tim. U12 Ti- 
gers tin 1 tim, WolfPack 1, 
Stars tambe tin 1 tim. Nor- 
malmente ta hunga ku U14 
pero aworaki a modifi ká es- 
aki pa U15 pa por duna mas 
oportunidat pa e muchanan 
por hunga. Tambe tur eki- 
po a haña un chèns pa por 
bini ku un mucha di 16 aña, 
ku esaki bo ta haña dos mu- 
cha di 16 aña den U15, pero 
esaki ta pa simplemente ka- 
minda ku na e nivel aki bo 
ke mira picheo mas duru. Si 
e muchanan por mira esaki 
den e edat aki den kam- 
pionato lokal, bo ta duna e 
chèns pa ora bo bai afó, bo 
ta un tiki mas fuerte p’abo 
kontrinkantenan pasó bo 
a kustumbrá kaba. Pa bo 
adaptá ta buska mucha ku 
un edat un tiki mas grandi 
pero teniendo kuenta si ku 
e siguridat di e mucha, pero 
e muchanan por mira un 
picheo mas avansá. Tambe 


nos a puntra sr. Kumar Piar 
kuantu wega ta bai tin den 
e kampionato aki. Pa kada 
ekipo nan lo hunga dos 
rònt, nan lo enfrentá tur 
ekipo dos biá, anto e último 
rònt nan lo hunga un siste- 
ma ku mas tantu bo hunga 
mas oportunidat di keda 
haltu den e standing. Riba 
nos pregunta ku e tempo- 
rada nobo aki lo bai tin mas 
wega, sr. Piar a bisa ku no 
dirèktamente. 
E promé temporada ta- 


bata unu di dos luna i mei. 
Nan a hunga tres pa kuater 
rònt. 
Despues tabatin un te- 
morada kòrtiku unda ku a 
hunga dos rònt, aworakí dos 
rònt despues buèlta fi nal. 
Tin kategoria ku ta hunga 
5 wega, e otro kategorianan 
sigur un 8 wega. Ke men ku 
e aña aki e muchanan ta bai 
hunga sigur 15 wega, tin ta 
bayendo riba 20 wega kaba. 
Ta dependé kuantu tim bo 
tin den bo kategoria. 


KRALENDIJK--Mañan 
djabièrnè Atl. Flamingo di 
Nikiboko vs SV Vespo di 
Rincon den Buèlta di Seis 
kampionato futbòl 2022 
di nos isla. E partido aki 
tambe ta otro partido di e 
kampionato ku ta primintí 
di bira sigur otro tremendo 
partido di e kampionato ku 


e ekiponan buskando e tres 
puntonan foi dje partido. 
E partido aki pa e dos 
ekiponan aki ta hopi inte- 
resante i importante ya ku 
nan ta sin punto ainda i ta 
bini di derota, tratando na 
logra nan promé 3 pun- 
tonan di e buèlta aki. 
E partido aki pues ta pri- 


ARUBA 
DEPORTE 
Wolf Pack Foundation ta kere den desaroyo 
di nos futuronan den deporte di beisbòl 


SV Atl. Flamingo vs SV 
Vespo mañan anochi 


mintí di bira sigur otro tre- 
mendo partido di e buèlta di 
seis. 
E ekiponan aki no por 
pèrmití nan mes di sigui kai 
atras ku derota den e buèlta 
aki. Hopi interesante i im- 
portante pues e partido aki 
pa e dos ekiponan aki. 
Éksito na e ekiponan. 


KRALENDIJK--Despu- 
es di a disfrutá di un fa- 
kansi bon meresí, e tim di 
futbòl veterano FC Champs 
fi n di siman binidero, ta bèk 
ku su weganan di bala ve- 
terano di tur fi n di siman, 
tur djasabra. 


Djasabra awó 27 di 
ougùstùs 2022, FC Champs 
50+ pa 5'or atardi na Fèlt 
Elion Flores na Amboina, 
ta enfrentá e ekipo Mi Kos 
50+ den un partido vetera- 
no amistoso. 
Un invitashon ta bai na 


FC Champs vs Mi Kos djasabra 


VADA Construction B.V. 


ta buska 
-5 tegelzetter - 3 timmerman 
-6 metselaar - 3 electricien 


Pa mas inf. por yama 782-7960 


Bonaire Food & Catering 
N.V. 


ta buska 
- 1 kòki 


Pa mas inf. tel. 717-7371 


e fanatikada di futbòl ve- 
terano pa presensiá e par- 
tido aki i apoyá nan ekipo 
favorito di e partido aki. 
Nos ta deseá e ekiponan 
tur pero tur klase di éksito 
djasabra awó ku e partido 
aki. Éksito.. 

KRALENDIJK—Den fi n di siman Parokia di Coromoto tabata di fi esta. Esaki rela- 
shoná ku instalashon di 7 sirbidó di misa nobo . Pastor Marc Hooijschuur; “Nos komo 
parokia ta sinti nos mes bendishoná. ku nan por sirbi nos parokia pa hopi aña.” Riba foto 
e sirbidónan di misa nobo huntu ku pastor. 


Parokia di Coromoto a instalá 
7 sirbidó di misa 


